**DUOMENŲ TEIKIMO IŠ**

**LIETUVOS RESPUBLIKOS HIPOTEKOS, TURTO AREŠTO AKTŲ, TESTAMENTŲ, SUTARČIŲ, VEDYBŲ SUTARČIŲ, ĮGALIOJIMŲ, NEVEIKSNIŲ IR RIBOTAI VEIKSNIŲ ASMENŲ REGISTRŲ SUTARTIS**

**NR.**

Valstybės įmonė Registrų centras (toliau – Teikėjas), atstovaujama generalinio direktoriaus Sauliaus Urbanavičiaus, veikiančio pagal Valstybės įmonės Registrų centro įstatus, patvirtintus Lietuvos Respublikos susisiekimo ministro 2019 m. vasario 28 d. įsakymu Nr. 3-104 „Dėl Valstybės įmonės Registrų centro įstatų ir buveinės adreso pakeitimo“, ir \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ (toliau – Gavėjas), atstovaujamas (-a) \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_, veikiančio (-ios) pagal \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_, sudarė šią Duomenų teikimo iš Lietuvos Respublikos hipotekos, Turto arešto aktų, Testamentų, Sutarčių, Vedybų sutarčių, Įgaliojimų, Neveiksnių ir ribotai veiksnių asmenų registrų sutartį   
(toliau – Sutartis).

# I SKYRIUS

# SUTARTIES DALYKAS

1. Lietuvos Respublikos hipotekos registro (toliau – Hipotekos registras) duomenų teikimas:

1.1. Teikėjas teikia Hipotekos registro duomenis apie sutartinės hipotekos ir sutartinio įkeitimo sandorius, priverstines hipotekas ir priverstinius įkeitimus, įregistruotus Hipotekos registre, o Gavėjas gauna ir naudoja šiuos duomenis Sutartyje nustatytu tikslu, tvarka ir sąlygomis.

1.2. Hipotekos registro duomenų teikimo forma – registro išrašai. Teikėjas teikia šiuos Hipotekos registro išrašus:

1.2.1. išsamią informaciją;

1.2.2. dokumentų santrauką.

1.3. Hipotekos registro išrašuose nurodomų registro duomenų apimtys yra nustatytos Lietuvos Respublikos hipotekos registro objektų registravimo ir duomenų teikimo taisyklėse.

1.4. Hipotekos registro duomenys teikiami elektroniniu būdu, paiešką Hipotekos registre atlikus pagal:

1.4.1. sutartinės hipotekos (įkeitimo), priverstinės hipotekos (įkeitimo) identifikavimo kodą;

1.4.2. įkaito davėjo ir (ar) skolininko fizinio (juridinio) asmens kodą;

1.4.3. sutartinės hipotekos (įkeitimo), priverstinės hipotekos (įkeitimo) objekto – įkeisto daikto identifikavimo kodą, jeigu sutartinės hipotekos (įkeitimo), priverstinės hipotekos (įkeitimo) objektas registruojamas atitinkamame turto registre arba Juridinių asmenų registre (įmonės hipotekos atveju).

2. Turto arešto aktų registro duomenų teikimas:

2.1. Teikėjas teikia Turto arešto aktų registro duomenis apie turto arešto aktus, įregistruotus Turto arešto aktų registre, taip pat Turto arešto aktų registro duomenis, integruojant į juos Hipotekos registro duomenis apie Hipotekos registre įregistruotus sutartinės hipotekos ir sutartinio įkeitimo sandorius, priverstines hipotekas ir priverstinius įkeitimus, o Gavėjas gauna ir naudoja šiuos duomenis Sutartyje nustatytu tikslu, tvarka ir sąlygomis.

2.2. Turto arešto aktų registro duomenų teikimo forma – registro išrašai. Teikėjas teikia šiuos Turto arešto aktų registro išrašus:

2.2.1. išsamią informaciją;

2.2.2. dokumentų santrauką;

2.2.3. išsamią informaciją, integruojant į ją Hipotekos registro dokumentų santrauką;

2.2.4. dokumentų santrauką, integruojant į ją Hipotekos registro dokumentų santrauką;

2.2.5. trumpą žinutę apie daikto (turtinės teisės) areštą ir įkeitimą.

2.3. Turto arešto aktų registro išrašuose nurodomų registro duomenų apimtys yra nustatytos Turto arešto aktų registro objektų registravimo ir duomenų teikimo taisyklėse.

2.4. Turto arešto aktų registro duomenys teikiami elektroniniu būdu, paiešką Turto arešto aktų registre atlikus pagal:

2.4.1. turto arešto akto identifikavimo kodą;

2.4.2. skolininko ir (ar) areštuoto turto savininko fizinio ar juridinio asmens kodą;

2.4.3. areštuoto turto identifikavimo kodą, suteiktą turto registre, jeigu areštuotas turtas registruojamas atitinkamame turto registre.

2.5. Turto arešto aktų registro duomenys, integruojant į juos Hipotekos registro duomenis, teikiami elektroniniu būdu, paiešką Turto arešto aktų registre atlikus pagal:

2.5.1. fizinio (juridinio) asmens identifikavimo kodą;

2.5.2. turto objekto identifikavimo kodą, suteiktą turto registre, jeigu areštuotas turtas registruojamas atitinkamame turto registre.

3. Testamentų registro duomenų teikimas:

3.1. Teikėjas teikia Testamentų registro duomenis apie Lietuvos Respublikoje ar Lietuvos Respublikos diplomatinėse atstovybėse ir konsulinėse įstaigose sudarytus ir notaro ar konsulinio pareigūno patvirtintus (priimtus saugoti) ar panaikintus (atsiimtus) testamentus, palikimo priėmimo faktus, palikimo atsisakymo faktus, įregistruotus Testamentų registre, apie užsienio valstybėse, priėmusiose, ratifikavusiose ar prisijungusiose prie 1972 m. gegužės 16 d. Konvencijos dėl testamentų registravimo sistemos sukūrimo, sudarytus (priimtus saugoti) testamentus, taip pat apie pareiškimo dėl palikimo priėmimo padavimo ne palikimo atsiradimo vietos notarui faktus, pareiškimo dėl palikimo atsisakymo padavimo ne palikimo atsiradimo vietos notarui faktus, įregistruotus Testamentų registre, o Gavėjas gauna ir naudoja šiuos duomenis Sutartyje nustatytu tikslu, tvarka ir sąlygomis.

3.2. Testamentų registro duomenys apie įregistruotus testamentus Gavėjui teikiami tik po testatoriaus mirties, kai Testamentų registre yra įrašytas testatoriaus mirties faktas arba įregistruotas testatoriaus palikimo priėmimo faktas, arba testatoriaus palikimo atsisakymo faktas.

3.3. Testamentų registro duomenų teikimo forma – registro išrašai.

3.4. Testamentų registro išrašuose nurodomų registro duomenų apimtys yra nustatytos Testamentų registro objektų registravimo ir duomenų teikimo taisyklėse.

3.5. Testamentų registro duomenis Teikėjas Gavėjui teikia elektroniniu būdu, paiešką Testamentų registre atlikus pagal:

3.5.1. testamento identifikavimo kodą;

3.5.2. palikimo priėmimo fakto identifikavimo kodą;

3.5.3. palikimo atsisakymo fakto identifikavimo kodą;

3.5.4. pareiškimo dėl palikimo priėmimo padavimo ne palikimo atsiradimo vietos notarui fakto identifikavimo kodą;

3.5.5. pareiškimo dėl palikimo atsisakymo padavimo ne palikimo atsiradimo vietos notarui fakto identifikavimo kodą;

3.5.6. testatoriaus ir (arba) palikėjo asmens kodą, o jeigu asmuo neregistruotas Lietuvos Respublikos gyventojų registre, – pagal gimimo datą, vardą ir pavardę.

4. Sutarčių registro duomenų teikimas:

4.1. Teikėjas teikia Sutarčių registro duomenis apie pirkimo–pardavimo išsimokėtinai, kai neregistruojami daiktai įsigyti paslaugoms teikti arba įmonės verslui, sutartis, pirkimo–pardavimo su atpirkimo teise, kai neregistruojami daiktai perkami paslaugoms teikti arba įmonės verslui, sutartis, lizingo (finansinės nuomos), kurio dalykas yra neregistruojamas daiktas, skirtas naudoti verslo tikslais, sutartis, įregistruotas Sutarčių registre, o Gavėjas gauna ir naudoja šiuos duomenis Sutartyje nustatytu tikslu, tvarka ir sąlygomis.

4.2. Sutarčių registro duomenų teikimo forma – registro išrašai. Teikėjas teikia šiuos Sutarčių registro išrašus:

4.2.1. išsamią informaciją;

4.2.2. dokumentų santrauką.

4.3. Sutarčių registro išrašuose nurodomų registro duomenų apimtys yra nustatytos Sutarčių registro objektų registravimo ir duomenų teikimo taisyklėse.

4.4. Sutarčių registro duomenys teikiami elektroniniu būdu, paiešką Sutarčių registre atlikus pagal:

4.4.1. pirkimo–pardavimo išsimokėtinai, kai neregistruojami daiktai įsigyti paslaugoms teikti arba įmonės verslui, sutarties, pirkimo–pardavimo su atpirkimo teise, kai neregistruojami daiktai perkami paslaugoms teikti arba įmonės verslui, sutarties, lizingo (finansinės nuomos), kurio dalykas yra neregistruojamas daiktas, skirtas naudoti verslo tikslais, sutarties identifikavimo kodą;

4.4.2. lizingo gavėjo arba pirkėjo fizinio asmens vardą, pavardę ir asmens kodą ar juridinio asmens kodą, jeigu asmens duomenų nėra Lietuvos Respublikos gyventojų registre, – pagal vardą, pavardę ir gimimo datą, jeigu juridinis asmuo registruotas užsienyje, – pagal juridinio asmens kodą arba registravimo numerį, užsienio valstybę, kurioje įregistruotas juridinis asmuo.

5. Vedybų sutarčių registro duomenų teikimas:

5.1. Teikėjas teikia Vedybų sutarčių registro duomenis apie vedybų sutartis, sugyventinių sutartis dėl bendrai įgyto ir naudojamo turto padalijimo pasibaigus bendram gyvenimui (toliau – sugyventinių sutartis) bei turto padalijimo faktus, įregistruotus Vedybų sutarčių registre, o Gavėjas gauna ir naudoja šiuos duomenis Sutartyje nustatytu tikslu, tvarka ir sąlygomis.

5.2. Duomenys teikiami tik apie įsigaliojusias vedybų, sugyventinių, turto padalijimo sutartis.

5.3. Vedybų sutarčių registro duomenų teikimo forma – registro išrašai. Teikėjas teikia šiuos Vedybų sutarčių registro išrašus:

5.3.1. dokumentų santrauką;

5.3.2. trumpą informaciją.

5.4. Vedybų sutarčių registro išrašuose nurodomų registro duomenų apimtys yra nustatytos Vedybų sutarčių registro objektų registravimo ir duomenų teikimo taisyklėse.

5.5. Vedybų sutarčių registro išrašai teikiami elektroniniu būdu, paiešką Vedybų sutarčių registre atlikus pagal:

5.5.1. vedybų, sugyventinių sutarties ar turto padalijimo fakto identifikavimo kodą;

5.5.2. vedybų, sugyventinių ar turto padalijimo sutartį sudariusio asmens vardą, pavardę ir asmens kodą arba vieno iš sutuoktinių, kurių turtas padalytas, vardą, pavardę ir asmens kodą, jeigu asmens duomenų Lietuvos Respublikos gyventojų registre nėra, – pagal asmens vardą, pavardę ir gimimo datą.

6. Įgaliojimų registro duomenų teikimas:

6.1. Teikėjas teikia Įgaliojimų registro duomenis apie notarų, konsulinių pareigūnų patvirtintus įgaliojimus ir notarų patvirtintiems prilyginamus įgaliojimus, įregistruotus Įgaliojimų registre, o Gavėjas gauna ir naudoja šiuos duomenis Sutartyje nustatytu tikslu, tvarka ir sąlygomis.

6.2. Įgaliojimų registro duomenų teikimo forma – registro išrašai. Teikėjas teikia šiuos Įgaliojimų registro išrašus:

6.2.1. išsamią informaciją;

6.2.2. dokumentų santrauką;

6.3. Įgaliojimų registro išrašuose nurodomų registro duomenų apimtys yra nustatytos Įgaliojimų registro objektų registravimo ir duomenų teikimo taisyklėse.

6.4. Įgaliojimų registro duomenys teikiami elektroniniu būdu, paiešką Įgaliojimų registre atlikus pagal:

6.4.1. fizinio (juridinio) asmens kodą ir įgaliojimo notarinio registro numerį ar konsulinio pareigūno, ar asmens, nurodyto Lietuvos Respublikos civilinio kodekso 2.138 straipsnio 2 dalyje ir turinčio teisę atlikti notarinius veiksmus, suteiktą registracijos numerį;

6.4.2. asmens gimimo datą, vardą, pavardę ir įgaliojimo notarinio registro numerį ar konsulinio pareigūno, ar asmens, nurodyto Lietuvos Respublikos civilinio kodekso 2.138 straipsnio 2 dalyje ir turinčio teisę atlikti notarinius veiksmus, suteiktą registracijos numerį, jeigu fizinio asmens duomenų Lietuvos Respublikos gyventojų registre nėra;

6.4.3. juridinio asmens kodą arba registravimo numerį, užsienio valstybės, kurioje įregistruotas juridinis asmuo, pavadinimą ir įgaliojimo notarinio registro numerį ar konsulinio pareigūno, ar asmens, nurodyto Lietuvos Respublikos civilinio kodekso 2.138 straipsnio 2 dalyje ir turinčio teisę atlikti notarinius veiksmus, suteiktą registracijos numerį, jeigu juridinis asmuo neregistruotas Juridinių asmenų registre;

6.4.4. įgaliojimo identifikavimo kodą registre.

7. Neveiksnių ir ribotai veiksnių asmenų registro duomenų teikimas:

7.1. Teikėjas teikia Neveiksnių ir ribotai veiksnių asmenų registro duomenis apie asmenis, kurie teismo tvarka yra pripažinti neveiksniais tam tikroje srityje (asmenis, kurie iki 2015 m. gruodžio 31 d. teismo sprendimu pripažinti neveiksniais), asmenis, kurių veiksnumas tam tikroje srityje apribotas (asmenis, kurių veiksnumas iki 2015 m. gruodžio 31 d. apribotas teismo sprendimu), nepilnamečius nuo 14 iki 18 metų, kurių teisės savarankiškai disponuoti savo pajamomis ir turtu teismo sprendimu apribotos ar atimtos, globėjus ir rūpintojus, įregistruotus Neveiksnių ir ribotai veiksnių asmenų registre, Lietuvos notarų rūmų perduotus duomenis apie asmenis, teismo sprendimais pripažintus neveiksniais ir ribotai veiksniais, sukauptus iki registro veiklos pradžios, asmenis, sudariusius pagalbos priimant sprendimus sutartis, pagalbą priimant sprendimus teikiančius asmenis, sritis, kuriose asmeniui teikiama pagalba priimant sprendimus, asmenų pateiktus išankstinius nurodymus, įregistruotus Neveiksnių ir ribotai veiksnių asmenų registre, o Gavėjas gauna ir naudoja šiuos duomenis Sutartyje nustatytu tikslu, tvarka ir sąlygomis.

7.2. Neveiksnių ir ribotai veiksnių asmenų registro duomenys apie asmenų išankstinius nurodymus teikiami tik po išankstinio nurodymo įsigaliojimo, kai išankstinį nurodymą pateikęs asmuo Neveiksnių ir ribotai veiksnių asmenų registre yra įregistruotas neveiksniu tam tikroje srityje arba ribotai veiksniu tam tikroje srityje.

7.3. Neveiksnių ir ribotai veiksnių asmenų registro duomenų teikimo forma – registro išrašai. Teikėjas teikia šiuos Neveiksnių ir ribotai veiksnių asmenų registro išrašus:

7.3.1. išsamią informaciją;

7.3.2. duomenų santrauką.

7.4. Neveiksnių ir ribotai veiksnių asmenų registro išrašų apimtys yra nustatytos Neveiksnių ir ribotai veiksnių asmenų registro objektų registravimo ir duomenų teikimo taisyklėse.

7.5. Neveiksnių ir ribotai veiksnių asmenų registro duomenys teikiami elektroniniu būdu, paiešką Neveiksnių ir ribotai veiksnių asmenų registre atlikus pagal:

7.5.1. neveiksniu tam tikroje srityje pripažinto asmens, asmens, kurio civilinis veiksnumas tam tikroje srityje apribotas (asmens, kuris iki 2015 m. gruodžio 31 d. teismo sprendimu yra pripažintas neveiksniu arba kurio veiksnumas yra apribotas teismo sprendimu), nepilnamečio nuo 14 iki 18 metų, kurio teisės savarankiškai disponuoti savo pajamomis ir turtu teismo sprendimu apribotos ar atimtos, vardą, pavardę ir asmens kodą (jeigu asmens duomenų Lietuvos Respublikos gyventojų registre nėra arba tarp registro duomenų teikėjo iki 2011 m. sausio 1 d. Lietuvos notarų rūmams pateiktų duomenų nenurodytas asmens kodas, – pagal asmens vardą, pavardę ir gimimo datą);

7.5.2. asmens, pateikusio išankstinį nurodymą, asmens, sudariusio pagalbos sutartį, vardą, pavardę ir asmens kodą (jeigu asmens duomenų Lietuvos Respublikos gyventojų registre nėra, – pagal asmens vardą, pavardę ir gimimo datą);

7.5.3. pagal globėjo ar rūpintojo, asmens, kuris teikia pagalbą priimant sprendimus tam tikroje srityje, vardą, pavardę ir asmens kodą (jeigu asmens duomenų Lietuvos Respublikos gyventojų registre nėra, – pagal asmens vardą, pavardę ir gimimo datą), globėjo ar rūpintojo juridinio asmens kodą (pagal šiuos paieškos kriterijus Neveiksnių ir ribotai veiksnių asmenų registro duomenys teikiami užsakomųjų Neveiksnių ir ribotai veiksnių asmenų registro duomenų rinkinių (suvestinių) forma Sutarties 11.1 papunktyje nustatyta tvarka).

**II SKYRIUS**

**DUOMENŲ TEIKIMO IR GAVIMO TEISINIS PAGRINDAS**

8. Teikėjas teikia Lietuvos Respublikos hipotekos, Turto arešto aktų, Testamentų, Sutarčių, Vedybų sutarčių, Įgaliojimų, Neveiksnių ir ribotai veiksnių asmenų registrų duomenis (toliau – registrų duomenys) vadovaudamasis:

8.1. 2016 m. balandžio 27 d. Europos Parlamento ir Tarybos reglamento (ES) 2016/679 dėl fizinių asmenų apsaugos tvarkant asmens duomenis ir dėl laisvo tokių duomenų judėjimo, kuriuo panaikinama Direktyva 95/46/EB (Bendrasis duomenų apsaugos reglamentas) (toliau – Reglamentas (ES) 2016/679), 6 straipsnio 1 dalies c punktu;

8.2. Lietuvos Respublikos asmens duomenų teisinės apsaugos įstatymo 3 straipsnio   
1 dalimi;

8.3. Lietuvos Respublikos valstybės informacinių išteklių valdymo įstatymo 27 straipsnio   
8 dalimi;

8.4. Lietuvos Respublikos hipotekos registro nuostatų, patvirtintų Lietuvos Respublikos Vyriausybės 2001 m. spalio 18 d. nutarimu Nr. 1246 „Dėl Lietuvos Respublikos hipotekos registro reorganizavimo ir Lietuvos Respublikos hipotekos registro nuostatų patvirtinimo“, 11.6 papunkčiu, 67, 68 ir 75 punktais;

8.5. Turto arešto aktų registro nuostatų, patvirtintų Lietuvos Respublikos Vyriausybės   
2002 m. kovo 5 d. nutarimu Nr. 314 „Dėl Turto arešto aktų registro reorganizavimo ir Turto arešto aktų registro nuostatų patvirtinimo“, 12.6 papunkčiu, 55, 56 ir 62 punktais;

8.6. Testamentų registro nuostatų, patvirtintų Lietuvos Respublikos Vyriausybės 2001 m. gegužės 22 d. nutarimu Nr. 594 ,,Dėl Testamentų registro reorganizavimo ir Testamentų registro nuostatų patvirtinimo“, 12.5 papunkčiu, 65, 66 ir 74 punktais;

8.7. Sutarčių registro nuostatų, patvirtintų Lietuvos Respublikos Vyriausybės 2002 m. liepos 17 d. nutarimu Nr. 1158 „Dėl Sutarčių registro reorganizavimo ir Sutarčių registro nuostatų patvirtinimo“, 13.5 papunkčiu, 60, 62 ir 68 punktais;

8.8. Vedybų sutarčių registro nuostatų, patvirtintų Lietuvos Respublikos Vyriausybės   
2002 m. rugpjūčio 13 d. nutarimu Nr. 1284 „Dėl Vedybų sutarčių registro reorganizavimo ir Vedybų sutarčių registro nuostatų patvirtinimo“, 10.5 papunkčiu, 82, 83 ir 91 punktais;

8.9. Įgaliojimų registro nuostatų, patvirtintų Lietuvos Respublikos Vyriausybės 2010 m. gruodžio 15 d. nutarimu Nr. 1770 ,,Dėl Įgaliojimų registro reorganizavimo ir Įgaliojimų registro nuostatų patvirtinimo“, 13.5 papunkčiu, 72, 73 ir 81 punktais;

8.10. Neveiksnių ir ribotai veiksnių asmenų registro nuostatų, patvirtintų Lietuvos Respublikos Vyriausybės 2010 m. gruodžio 15 d. nutarimu Nr. 1771 „Dėl Neveiksnių ir ribotai veiksnių asmenų registro reorganizavimo ir Neveiksnių ir ribotai veiksnių asmenų registro nuostatų patvirtinimo“, 10.6 papunkčiu, 78 punktu, 79.2 papunkčiu ir 89 punktu.

9. Gavėjas gauna registrų duomenis vadovaudamasis:

9.1. Reglamento (ES) 2016/679 6 straipsnio 1 dalies b, c, e punktais ir 9 straipsnio 2 dalies   
f punktu;

9.2. Lietuvos Respublikos advokatūros įstatymo 44 straipsnio 1 punktu;

9.3. Lietuvos Respublikos hipotekos registro nuostatų, patvirtintų Lietuvos Respublikos Vyriausybės 2001 m. spalio 18 d. nutarimu Nr. 1246 „Dėl Lietuvos Respublikos hipotekos registro reorganizavimo ir Lietuvos Respublikos hipotekos registro nuostatų patvirtinimo“, 68 punktu;

9.4. Turto arešto aktų registro nuostatų, patvirtintų Lietuvos Respublikos Vyriausybės   
2002 m. kovo 5 d. nutarimu Nr. 314 „Dėl Turto arešto aktų registro reorganizavimo ir Turto arešto aktų registro nuostatų patvirtinimo“, 56 punktu;

9.5. Testamentų registro nuostatų, patvirtintų Lietuvos Respublikos Vyriausybės 2001 m. gegužės 22 d. nutarimu Nr. 594 ,,Dėl Testamentų registro reorganizavimo ir Testamentų registro nuostatų patvirtinimo“, 66 punktu;

9.6. Sutarčių registro nuostatų, patvirtintų Lietuvos Respublikos Vyriausybės 2002 m. liepos 17 d. nutarimu Nr. 1158 „Dėl Sutarčių registro reorganizavimo ir Sutarčių registro nuostatų patvirtinimo“, 62 punktu;

9.7. Vedybų sutarčių registro nuostatų, patvirtintų Lietuvos Respublikos Vyriausybės   
2002 m. rugpjūčio 13 d. nutarimu Nr. 1284 „Dėl Vedybų sutarčių registro reorganizavimo ir Vedybų sutarčių registro nuostatų patvirtinimo“, 83 punktu;

9.8. Įgaliojimų registro nuostatų, patvirtintų Lietuvos Respublikos Vyriausybės 2010 m. gruodžio 15 d. nutarimu Nr. 1770 ,,Dėl Įgaliojimų registro reorganizavimo ir Įgaliojimų registro nuostatų patvirtinimo“, 73 punktu;

9.9. Neveiksnių ir ribotai veiksnių asmenų registro nuostatų, patvirtintų Lietuvos Respublikos Vyriausybės 2010 m. gruodžio 15 d. nutarimu Nr. 1771 „Dėl Neveiksnių ir ribotai veiksnių asmenų registro reorganizavimo ir Neveiksnių ir ribotai veiksnių asmenų registro nuostatų patvirtinimo“,   
79.2 papunkčiu.

**III SKYRIUS**

**DUOMENŲ NAUDOJIMO TIKSLAS**

10. Gavėjas pagal Sutartį gautus registrų duomenis naudoja advokato veiklai vykdyti ir teisinėms paslaugoms teikti, vadovaudamasis Lietuvos Respublikos advokatūros įstatymo 2 ir   
4 straipsniais.

# IV SKYRIUS

# PAPILDOMOS PASLAUGOS

11. Gavėjo pageidavimu Teikėjas teikia:

11.1. užsakomuosius registrų duomenų rinkinius (suvestines) pagal atskirus Gavėjo rašytinius prašymus;

11.2. registruose atliktų paieškų išklotines apie Gavėjo per praėjusį kalendorinį mėnesį registruose atliktas paieškas, siunčiamas elektroniniu paštu pagal atskirus Gavėjo rašytinius prašymus.

# V SKYRIUS

# ATLYGINIMO DYDŽIAI

12. Atlyginimo dydžiai už naudojimąsi Teikėjo teikiamais registrų duomenimis yra nustatomi ir keičiami Lietuvos Respublikos Vyriausybės bei skelbiami Lietuvos Respublikos įstatymų nustatyta tvarka.

13. Atlyginimo dydis už registruose atliktų paieškų išklotinę nustatomas Teikėjo sprendimu.

# VI SKYRIUS

# ŠALIŲ TEISĖS

14. Gavėjas turi teisę:

14.1. gauti paklausimą atitinkančius registrų duomenis;

14.2. vienašališkai nutraukti Sutartį, ne vėliau kaip prieš 30 dienų raštu pranešęs Teikėjui.

15. Teikėjas turi teisę:

15.1. reikalauti Gavėjo pateikti informaciją ir (ar) dokumentus, kurių reikia norint įsitikinti, kad Gavėjas tinkamai vykdo Sutartyje ir teisės aktuose nustatytus asmens duomenų apsaugos bei kitus teisėto registrų duomenų tvarkymo reikalavimus;

15.2. laikinai atimti iš Gavėjo nurodytų asmenų galimybę gauti Teikėjo elektroniniu būdu teikiamus registrų duomenis, jeigu paaiškėja, kad Gavėjas netinkamai vykdo Sutartyje ir teisės aktuose nustatytus asmens duomenų apsaugos bei kitus teisėto registrų duomenų tvarkymo reikalavimus;

15.3. laikinai atimti iš Gavėjo galimybę naudotis Teikėjo paslaugomis, teikiamomis elektroniniu būdu, jei Gavėjas pažeidžia reikalavimą užtikrinti gautų registrų duomenų teisinę apsaugą, saugumą ir konfidencialumą;

15.4. laikinai atimti iš Gavėjo galimybę naudotis Teikėjo paslaugomis, teikiamomis elektroniniu būdu, jeigu įstatymų nustatyta tvarka Gavėjo įgaliojimai yra sustabdomi arba pasibaigia;

15.5. laikinai atimti iš Gavėjo galimybę naudotis Teikėjo paslaugomis, teikiamomis elektroniniu būdu, jeigu Gavėjas Sutartyje nustatyta tvarka Teikėjui nesumoka už suteiktas paslaugas;

15.6. vienašališkai nutraukti Sutartį, jeigu paaiškėja, kad Gavėjas registrų duomenis gauna ir naudoja ne Sutartyje numatytais tikslais, ne vėliau kaip prieš 3 darbo dienas pranešęs Gavėjui;

15.7. vienašališkai nutraukti Sutartį, jeigu paaiškėja, kad Gavėjas suteikė tretiesiems asmenims galimybę naudotis Teikėjo suteiktu individualiu kodu ir slaptažodžiu, ne vėliau kaip prieš 3 darbo dienas pranešęs Gavėjui;

15.8. vienašališkai nutraukti Sutartį, jeigu Gavėjas uždelsia sumokėti už gautus registrų duomenis pagal pateiktą sąskaitą daugiau kaip 2 kartus iš eilės, ne vėliau kaip prieš 10 dienų raštu pranešęs Gavėjui;

15.9. vienašališkai nutraukti Sutartį, ne vėliau kaip prieš 30 dienų raštu pranešęs Gavėjui;

15.10. paaiškėjus aplinkybėms dėl duomenų naudojimo pažeidžiant Sutarties sąlygas, perduoti informaciją apie galimą pažeidimą Valstybinei asmens duomenų apsaugos inspekcijai.

16. Šalių sutarimu Sutartis gali būti nutraukta ir nesilaikant 14.2 ir 15.9 papunkčiuose nustatyto termino.

# VII SKYRIUS

# ŠALIŲ ĮSIPAREIGOJIMAI

17. Teikėjas įsipareigoja:

17.1. pasirašius Sutartį, per 3 darbo dienas Sutarties 1 priede „Gavėjo nurodytų asmenų sąrašas“ įrašytiems Gavėjo nurodytiems asmenims suteikti individualius Gavėjo kodus ir slaptažodžius registrų, įrašytų Sutarties 1 priede „Gavėjo nurodytų asmenų sąrašas“, duomenų paieškai atlikti (Sutarties priedą pasirašo tik Gavėjas, teikiamas vienas egzempliorius);

17.2. teikti turimus registrų duomenis, atitinkančius Gavėjo paklausimą ar užsakymą;

17.3. užtikrinti teikiamų registrų duomenų patikimumą (teisingumą) ir apsaugą iki registrų duomenys bus perduoti Gavėjui;

17.4. gavęs rašytinį Gavėjo prašymą:

17.4.1. per 3 darbo dienas suteikti Gavėjo papildomai nurodytiems asmenims individualius Gavėjo kodus ir slaptažodžius. Prašyme turi būti nurodyta: Sutarties data ir numeris, papildomai Gavėjo nurodytų asmenų vardai, pavardės, pareigos, telefono numeriai, individualūs elektroninio pašto adresai, registrai, kuriuose asmenys atliks duomenų paiešką;

17.4.2. per 3 darbo dienas pakeisti Gavėjo nurodytiems asmenims suteiktą slaptažodį Sutarties 22 punkte nurodytu atveju;

17.4.3. nedelsdamas panaikinti Gavėjo nurodytiems asmenims suteiktą individualų Gavėjo kodą ir slaptažodį.

17.5. Gavėjo pateiktus asmens duomenis naudoti Gavėjo nurodytiems asmenims identifikuoti Teikėjo sistemoje šios Sutarties vykdymo tikslais. Gavėjo pateikti asmens duomenys saugomi   
10 metų po Sutarties pasibaigimo;

17.6. per 5 darbo dienas informuoti apie adreso ir kitų duomenų, nurodytų Sutartyje, pasikeitimą.

18. Gavėjas įsipareigoja:

18.1. neperduoti ir neatskleisti pagal Sutartį gautų registrų duomenų tretiesiems asmenims, išskyrus atvejus, numatytus Sutartyje ar Lietuvos Respublikos įstatymuose ir kituose teisės aktuose;

18.2. nekaupti pagal Sutartį gautų registrų duomenų jokiose kompiuterinėse laikmenose ar susistemintose rinkmenose;

18.3. naudoti registrų duomenis laikydamasis Reglamento (ES) 2016/679, Lietuvos Respublikos asmens duomenų teisinės apsaugos įstatymo nuostatų;

18.4. naudoti registrų duomenis tik Sutartyje nurodytu tikslu, tvarka ir sąlygomis;

18.5. nedelsdamas sunaikinti pagal Sutartį gautus registrų duomenis, kai šie duomenys nebereikalingi jų tvarkymo tikslams;

18.6. kiekvienu konkrečiu atveju prisiimti atsakomybę už tikslingą ir teisėtą registrų duomenų gavimą bei naudojimą;

18.7. nedelsdamas pranešti Teikėjui apie prarastą individualų Gavėjo kodą ir (ar) slaptažodį ir (arba) galimą jų konfidencialumo pažeidimą, taip pat apie sustabdytas prieigos teises prie internetinės programos;

18.8. nedelsdamas informuoti Teikėją:

18.8.1. kai Gavėjo nurodytas asmuo nušalinamas nuo darbo (pareigų);

18.8.2. kai pasibaigia Gavėjo nurodyto asmens darbo santykiai su Gavėju;

18.8.3. kai Gavėjo nurodytas asmuo neatitinka teisės aktuose nustatytų išorinio informacinių sistemų naudotojo kvalifikacinių reikalavimų;

18.8.4. kai Gavėjo nurodytas asmuo praranda patikimumą;

18.8.5. pasikeitus Gavėjo nurodytų asmenų duomenims, kurie buvo pateikti Teikėjui.

18.9. Teikėjui pareikalavus pateikti Gavėjo nurodytų asmenų pasirašytus pasižadėjimus dėl duomenų tvarkymo teisėtumo, parengtus pagal Sutarties 2 priedą „Pasižadėjimo dėl duomenų tvarkymo teisėtumo forma“;

18.10. užtikrinti gautų registrų duomenų apsaugą savo lėšomis ir tinkamomis organizacinėmis bei techninėmis priemonėmis;

18.11. per 5 darbo dienas informuoti apie adreso ir kitų duomenų, nurodytų Sutartyje, pasikeitimą.

19. Gavėjas užtikrina, kad jo nurodyti asmenys:

19.1. laikytųsi Sutarties 18.1–18.5 ir 18.7 papunkčiuose nustatytų reikalavimų;

19.2. prieš pirmąjį prisijungimą prie internetinės programos pasirašytų pasižadėjimus dėl duomenų tvarkymo teisėtumo, parengtus pagal Sutarties 2 priedą „Pasižadėjimo dėl duomenų tvarkymo teisėtumo forma“;

19.3. pirmojo prisijungimo prie internetinės programos metu susipažintų su registrų duomenų saugos dokumentais, skelbiamais internetinėje programoje;

19.4. kiekvieną kartą atlikdami registrų duomenų paiešką, internetinės programos lauke ,,Duomenų naudojimo tikslas“ nurodytų teisėtą ir apibrėžtą registrų duomenų naudojimo tikslą;

19.5. tinkamai saugotų Teikėjo suteiktus individualų (-ius) Gavėjo kodą (-us) ir slaptažodį (-ius);

19.6. Teikėjo suteiktu individualiu Gavėjo kodu ir slaptažodžiu naudotųsi asmeniškai, nesuteikdami tretiesiems asmenims galimybės naudotis Teikėjo suteiktu kodu ir slaptažodžiu.

20. Gavėjas, pasirašydamas Sutartį, patvirtina, kad yra susipažinęs su Reglamentu (ES) 2016/679, Lietuvos Respublikos asmens duomenų teisinės apsaugos įstatymu, Lietuvos Respublikos valstybės informacinių išteklių valdymo įstatymu, Lietuvos Respublikos hipotekos registro įstatymu, Lietuvos Respublikos hipotekos registro nuostatais, Lietuvos Respublikos turto arešto aktų registro įstatymu, Turto arešto aktų registro nuostatais, Testamentų registro nuostatais, Lietuvos Respublikos sutarčių registro įstatymu, Sutarčių registro nuostatais, Vedybų sutarčių registro nuostatais, Įgaliojimų registro nuostatais, Neveiksnių ir ribotai veiksnių asmenų registro nuostatais, Valstybės įmonės Registrų centro tvarkomų registrų ir informacinių sistemų duomenų saugos nuostatais, patvirtintais Lietuvos Respublikos teisingumo ministro 2017 m. gegužės 22 d. įsakymu Nr. 1R-132 „Dėl Valstybės įmonės Registrų centro tvarkomų registrų ir informacinių sistemų duomenų saugos nuostatų patvirtinimo“, ir įsipareigoja laikytis šių teisės aktų.

21. Gavėjui arba jo nurodytam asmeniui pranešus apie prarastą individualų Gavėjo kodą ir slaptažodį arba galimą jų konfidencialumo pažeidimą, Teikėjas, patikrinęs Gavėjo nurodyto asmens duomenis (tikrinamas vardas, pavardė, individualus Gavėjo kodas ir kiti asmenį apibūdinantys duomenys, įregistruoti Teikėjo sistemoje), nedelsdamas sustabdo atitinkamas Gavėjo nurodyto asmens prieigos teises. Naujas individualus Gavėjo kodas ir slaptažodis Gavėjo nurodytam asmeniui suteikiamas tik gavus rašytinį Gavėjo prašymą.

22. Gavėjui arba jo nurodytam asmeniui pranešus apie automatiškai sustabdytas prieigos teises dėl nesėkmingų bandymų prisijungti prie internetinės programos, Teikėjas prieigos teises atnaujina, patikrinęs Gavėjo nurodyto asmens duomenis (tikrinamas vardas, pavardė, identifikavimo kodas ir kiti asmenį apibūdinantys duomenys, įregistruoti Teikėjo sistemoje). Jei Gavėjo nurodyto asmens prieigos teisės prie internetinės programos automatiškai sustabdomos daugiau kaip kartą per dieną, prieigos teisės atnaujinamos tik gavus rašytinį Gavėjo prašymą. Jei prieigos teisėms atnaujinti reikia suteikti naujus prisijungimo duomenis (pamiršus slaptažodį), nauji prisijungimo duomenys suteikiami tik gavus rašytinį Gavėjo prašymą.

23. Gavėjo prašymai suteikti, atnaujinti ar panaikinti prieigos prie Teikėjo sistemos teises gali būti pateikti asmeniškai, atsiųsti paštu ir (ar) elektroniniu būdu, kai pasirašyti saugiu elektroniniu parašu, atitinkančiu Lietuvos Respublikos elektroninės atpažinties ir elektroninių operacijų patikimumo užtikrinimo įstatyme nustatytus reikalavimus.

# VIII SKYRIUS

# ATSISKAITYMO TVARKA

24. Teikėjas kiekvieno mėnesio pradžioje pateikia Gavėjui sąskaitą faktūrą už naudojimąsi registrų duomenimis praėjusį mėnesį. Sąskaita faktūra pateikiama Sutarties XII skyriuje „Šalių rekvizitai“ nurodytu elektroninio pašto adresu.

25. Gavėjas sąskaitą faktūrą turi apmokėti per 10 darbo dienų nuo jos pateikimo Gavėjui dienos.

26. Laiku neapmokėjęs pateiktos sąskaitos faktūros, Gavėjas moka 0,04 procento dydžio delspinigius už kiekvieną uždelstą dieną.

# IX SKYRIUS

# NENUGALIMOS JĖGOS APLINKYBĖS (*FORCE MAJEURE*)

27. Nė viena Sutarties šalis neatsako už bet kurios savo prievolės neįvykdymą, jeigu ji įrodo, kad prievolė neįvykdyta dėl aplinkybių, kurių ji negalėjo kontroliuoti ir numatyti, ir kad negalėjo užkirsti kelio šioms aplinkybėms ar pasekmėms atsirasti.

28. Nenugalimos jėgos (*force majeure*) aplinkybės nustatomos vadovaujantis Lietuvos Respublikos civiliniu kodeksu ir Atleidimo nuo atsakomybės esant nenugalimos jėgos (*force majeure*) aplinkybėms taisyklėmis, patvirtintomis Lietuvos Respublikos Vyriausybės 1996 m. liepos 15 d. nutarimu Nr. 840 „Dėl Atleidimo nuo atsakomybės esant nenugalimos jėgos (*force majeure*) aplinkybėms taisyklių patvirtinimo“.

29. Šalys apie nenugalimos jėgos aplinkybes raštu praneša viena kitai per 3 darbo dienas. Jeigu nenugalimos jėgos aplinkybės tęsiasi ilgiau kaip 3 mėnesius, bet kuri šalis, pranešusi raštu, turi teisę nutraukti Sutartį.

**X SKYRIUS**

**GINČŲ SPRENDIMAS**

30. Tarp šalių kilę ginčai yra sprendžiami derybų būdu, o šalims nesusitarus – Lietuvos Respublikos įstatymų nustatyta tvarka.

31. Šalys neturi teisės pavesti Sutartį vykdyti tretiesiems asmenims.

# XI SKYRIUS

# SUTARTIES GALIOJIMAS

32. Sutartis sudaroma neterminuotam laikotarpiui ir įsigalioja nuo jos pasirašymo bei patvirtinimo antspaudais dienos. Jeigu Sutartis šalių pasirašoma ne tą pačią dieną, laikoma, kad Sutartis įsigalioja tą dieną, kai ją pasirašo ir patvirtina antspaudu antroji šalis, kai pareiga turėti antspaudą nustatyta juridinio asmens steigimo dokumentuose arba įstatymuose.

33. Įsigaliojus šiai Sutarčiai, netenka galios šalių anksčiau sudarytos sutartys dėl duomenų iš Hipotekos, Turto arešto aktų, Testamentų, Sutarčių, Vedybų sutarčių, Įgaliojimų ir (ar) Neveiksnių ir ribotai veiksnių asmenų registrų teikimo, jei tokios sutartys buvo sudarytos.

34. Sutartis pasibaigia:

34.1. Gavėją įstatymų nustatyta tvarka reorganizavus arba likvidavus. Apie tai Gavėjas nedelsdamas privalo informuoti Teikėją raštu;

34.2. netekus galios teisės aktams, reglamentuojantiems šalių teisę teikti ar gauti registrų duomenis;

34.3. kai šalys vienašališkai ją nutraukia įgyvendindamos Sutarties 14.2, 15.6–15.9 papunkčiuose numatytas teises.

35. Sutarties šalis, gavusi kitos šalies pasiūlymą raštu dėl Sutarties sąlygų pakeitimo ar papildymo, turi raštu atsakyti per 10 darbo dienų, o laiku neatsakius į kitos šalies raštišką pasiūlymą laikoma, kad toks pasiūlymas yra atmestas.

36. Sutartis gali būti pakeista ar papildyta tik raštišku abiejų šalių susitarimu.

37. Sutartis yra sudaryta dviem egzemplioriais, turinčiais vienodą juridinę galią, po vieną kiekvienai šaliai.

38. Sutarties 1 priedas „Gavėjo nurodytų asmenų sąrašas“ ir Sutarties 2 priedas „Pasižadėjimo dėl duomenų tvarkymo teisėtumo forma“ yra neatskiriamos Sutarties dalys.

# XII SKYRIUS

# ŠALIŲ REKVIZITAI

|  |  |
| --- | --- |
| **TEIKĖJAS** | **GAVĖJAS** |
| **Valstybės įmonė Registrų centras** | **Pavadinimas** |
|  |  |
| Juridinio asmens kodas 124110246 | Juridinio asmens kodas |
| PVM mokėtojo kodas LT241102419  Buveinė Lvovo g. 25-101, 09320 Vilnius | PVM mokėtojo kodas  Adresas |
| El. p. info@registrucentras.lt  Tel. (8 5) 268 8202  Faks. (8 5) 268 8311  A. s. LT477044060005572969  AB SEB bankas, banko kodas 70440  A. s. LT944010042400050387  Luminor Bank AB, banko kodas 40100  A. s. LT677300010095519600  „Swedbank“, AB, banko kodas 73000 | Pašto indeksas, miestas  El. p.  Tel.  Faks.  A. s.  Banko pavadinimas  Banko kodas  El. p. sąskaitoms faktūroms gauti |

Generalinis direktorius Saulius Urbanavičius

|  |  |  |  |
| --- | --- | --- | --- |
| (Pareigos, vardas, pavardė) |  | (Pareigos, vardas, pavardė) | |
|  |  |  | |
| (Parašas) |  | (Parašas) | |
| A. V.  201\_ m. \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ d. | |  | A. V.\*  201\_ m. \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_d.  \* Tvirtinama juridinio asmens antspaudu, kai pareiga turėti antspaudą nustatyta juridinio asmens steigimo dokumentuose arba įstatymuose. |

Duomenų teikimo iš Lietuvos Respublikos hipotekos, Turto arešto aktų, Testamentų, Sutarčių, Vedybų sutarčių, Įgaliojimų ir Neveiksnių ir ribotai veiksnių asmenų registrų sutarties Nr.

1 priedas

**GAVĖJO NURODYTŲ ASMENŲ SĄRAŠAS**

|  |  |  |  |  |  |
| --- | --- | --- | --- | --- | --- |
| **Eil. Nr.** | **Vardas, pavardė** | **Pareigos** | **Telefonas** | **Individualus elektroninio pašto adresas** | **Registras, kuriame asmuo atliks duomenų paiešką** |
| 1. |  |  |  |  |  |
| 2. |  |  |  |  |  |
| 3. |  |  |  |  |  |

|  |  |
| --- | --- |
|  | **Gavėjas** |
|  | (Pavadinimas) |
|  | (Pareigos, vardas, pavardė) |
|  |  |
|  | (Parašas) |
|  | A. V.\*  201\_\_\_ m. \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ d. |

\* Tvirtinama juridinio asmens antspaudu, kai pareiga turėti antspaudą nustatyta juridinio asmens steigimo dokumentuose arba įstatymuose.

Duomenų teikimo iš Lietuvos Respublikos hipotekos, Turto arešto aktų, Testamentų, Sutarčių, Vedybų sutarčių, Įgaliojimų ir Neveiksnių ir ribotai veiksnių asmenų registrų sutarties Nr.

2 priedas

**(Pasižadėjimo dėl duomenų tvarkymo teisėtumo forma)**

**PASIŽADĖJIMAS DĖL DUOMENŲ TVARKYMO TEISĖTUMO**

1. **Esu susipažinęs (-usi) ir sutinku laikytis šių teisės aktų reikalavimų:** 2016 m. balandžio 27 d. Europos Parlamento ir Tarybos reglamento (ES) 2016/679 dėl fizinių asmenų apsaugos tvarkant asmens duomenis ir dėl laisvo tokių duomenų judėjimo, kuriuo panaikinama Direktyva 95/46/EB (Bendrasis duomenų apsaugos reglamentas), Lietuvos Respublikos asmens duomenų teisinės apsaugos įstatymo, Lietuvos Respublikos valstybės informacinių išteklių valdymo įstatymo, Lietuvos Respublikos hipotekos registro įstatymo, Lietuvos Respublikos hipotekos registro nuostatų, patvirtintų Lietuvos Respublikos Vyriausybės 2001 m. spalio 18 d. nutarimu Nr. 1246 „Dėl Lietuvos Respublikos hipotekos registro reorganizavimo ir Lietuvos Respublikos hipotekos registro nuostatų patvirtinimo“, Lietuvos Respublikos turto arešto aktų registro įstatymo, Turto arešto aktų registro nuostatų, patvirtintų Lietuvos Respublikos Vyriausybės 2002 m. kovo 5 d. nutarimu Nr. 314 „Dėl Turto arešto aktų registro reorganizavimo ir Turto arešto aktų registro nuostatų patvirtinimo“, Testamentų registro nuostatų, patvirtintų Lietuvos Respublikos Vyriausybės 2001 m. gegužės 22 d. nutarimu Nr. 594 ,,Dėl Testamentų registro reorganizavimo ir Testamentų registro nuostatų patvirtinimo“, Lietuvos Respublikos sutarčių registro įstatymo, Sutarčių registro nuostatų, patvirtintų Lietuvos Respublikos Vyriausybės 2002 m. liepos 17 d. nutarimu Nr. 1158 „Dėl Sutarčių registro reorganizavimo ir Sutarčių registro nuostatų patvirtinimo“, Vedybų sutarčių registro nuostatų, patvirtintų Lietuvos Respublikos Vyriausybės 2002 m. rugpjūčio 13 d. nutarimu Nr. 1284 „Dėl Vedybų sutarčių registro reorganizavimo ir Vedybų sutarčių registro nuostatų patvirtinimo“, Įgaliojimų registro nuostatų, patvirtintų Lietuvos Respublikos Vyriausybės 2010 m. gruodžio 15 d. nutarimu Nr. 1770 ,,Dėl Įgaliojimų registro reorganizavimo ir Įgaliojimų registro nuostatų patvirtinimo“, Neveiksnių ir ribotai veiksnių asmenų registro nuostatų, patvirtintų Lietuvos Respublikos Vyriausybės 2010 m. gruodžio 15 d. nutarimu Nr. 1771 „Dėl Neveiksnių ir ribotai veiksnių asmenų registro reorganizavimo ir Neveiksnių ir ribotai veiksnių asmenų registro nuostatų patvirtinimo“, Valstybės įmonės Registrų centro tvarkomų registrų ir informacinių sistemų duomenų saugos nuostatų, patvirtintų Lietuvos Respublikos teisingumo ministro 2017 m. gegužės 22 d. įsakymu Nr. 1R-132 „Dėl Valstybės įmonės Registrų centro tvarkomų registrų ir informacinių sistemų duomenų saugos nuostatų patvirtinimo“.

2. **Pasižadu**:

2.1. gautus Lietuvos Respublikos hipotekos, Turto arešto aktų, Testamentų, Sutarčių, Vedybų sutarčių, Įgaliojimų, Neveiksnių ir ribotai veiksnių asmenų registrų duomenis naudoti tik 201\_ m. \_\_\_\_\_\_\_\_\_\_\_\_\_\_\_\_ \_\_ d. Duomenų teikimo iš Lietuvos Respublikos hipotekos, Turto arešto aktų, Testamentų, Sutarčių, Vedybų sutarčių, Įgaliojimų, Neveiksnių ir ribotai veiksnių asmenų registrų sutartyje Nr. \_\_\_\_\_\_\_\_\_\_\_\_\_ (toliau – sutartis) nurodytu tikslu, sąlygomis ir tvarka, neatskleisti jų tretiesiems asmenims, išskyrus atvejus, kai tai numatyta sutartyje ar Lietuvos Respublikos įstatymuose ir kituose teisės aktuose;

2.2. saugoti prisijungimo prie Lietuvos Respublikos hipotekos, Turto arešto aktų, Testamentų, Sutarčių, Vedybų sutarčių, Įgaliojimų, Neveiksnių ir ribotai veiksnių asmenų registrų duomenis, neatskleisti jų tretiesiems asmenims.

3. **Esu įspėtas**, kad, pažeidęs šį pasižadėjimą, už savo veiklą privalėsiu atsakyti pagal Lietuvos Respublikos įstatymus.

|  |  |  |
| --- | --- | --- |
|  |  |  |
| (Parašas, data) |  | (Pareigos, vardas, pavardė) |

|  |
| --- |
| \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ |